4. การประกอบธุรกิจของแต่ละสายผลิตภัณฑ์

4.1. การรับจ้างประกอบและดัดแปลงรถยนต์ต่าง ๆ

4.1.1 ลักษณะผลิตภัณฑ์

  - ลักษณะผลิตภัณฑ์

  บริษัทฯ รับจ้างพัฒนาและดัดแปลงรถยนต์กระบะเพื่อเป็นรถสเตชั่นวากอน หรือรถอเนกประสงค์ 3
  ตอน 7 ที่นั่ง และรถใช้งานเฉพาะด้านอื่น ๆ เช่น รถ TR Bangkok Limousine
  เพื่อจำหน่ายเป็นรถแท็กซี่และรถบริการสาธารณะ

  - ปัจจัยสำคัญที่มีผลกระทบต่อการประกอบธุรกิจ

  จากความนิยมใช้รถประเภทรถสเตชั่นวากอน หรือรถอเนกประสงค์ 3 ตอน 7 ที่นั่ง
  ของผู้บริโภคที่เพิ่มสูงขึ้น ทำให้ตลาดรถกลุ่มนี้จะขยายตัวอย่างรวดเร็ว
  ผู้ประกอบการรถยนต์ค่ายต่าง ๆ (Brand Owner)
  ให้ความสนใจในการเข้ามาทำตลาดรถยนต์ประเภทนี้มีจำนวนมากขึ้น
  ส่งผลให้มีการแข่งขันรุนแรงมากขึ้น ทำให้บริษัทฯ
  ต้องพัฒนาผลิตภัณฑ์และการบริการทั้งก่อนและหลังการขายให้มีคุณภาพและประสิทธิภาพดียิ่งขึ้น
  เพื่อให้สามารถตอบสนองความต้องการใช้งานของลูกค้าในระดับราคาที่เหมาะสมและสามารถแข่งขันได้ในตลาด

  4.1.2 การตลาดและภาวะการแข่งขัน

  - กลยุทธ์การแข่งขัน

  บริษัทฯ มุ่งเน้นเรื่องการพัฒนาผลิตภัณฑ์ให้มีมาตรฐานและคุณภาพระดับสากล
  รวมถึงมุ่งเน้นประโยชน์ใช้สอย เพื่อสนองความต้องการของกลุ่มลูกค้าได้ทุกกลุ่ม
  โดยเฉพาะกลุ่มครอบครัวซึ่งเน้นการเดินทางท่องเที่ยวต่างจังหวัด หรือใช้งานเชิงพาณิชย์
  รวมถึงการกำหนดราคาขายให้มีความคุ้มค่า
  สามารถแข่งขันกับคู่แข่งขันในตลาดทั้งคู่แข่งขันทางตรงและทางอ้อมได้

  และเพื่อเป็นการขยายฐานลูกค้า บริษัทฯ ได้ร่วมมือกับพันธมิตรใหม่พัฒนารถอเนกประสงค์ 3 ตอน
  7 ที่นั่งรุ่นใหม่ ซึ่งเป็นรถอเนกประสงค์ที่พัฒนามาจากรถยนต์กระบะเชฟโรเลต รุ่นโคโลราโด
  ซึ่งได้ออกจำหน่ายแล้วเมื่อเดือนมีนาคม 2550 และได้รับการตอบรับจากกลุ่มลูกค้าเป็นอย่างดี
  นอกจากนี้บริษัทฯ ยังมีแผนที่จะพัฒนารถ Prestige Limousine
  รถอเนกประสงค์สำหรับลูกค้าเฉพาะกลุ่ม เน้นความหรูหรา สบาย และประโยชน์ใช้สอย

  - การโฆษณาประชาสัมพันธ์

  บริษัทฯ ได้วางแผนในการโฆษณาผ่านสื่อต่าง ๆ เช่น หนังสือพิมพ์ นิตยสาร บิลบอร์ด
  และสื่อทางเลือกอื่น ๆ ทั้งนี้ เพื่อเป็นการสร้างภาพลักษณ์ของตราสินค้า
  และผลิตภัณฑ์ให้เป็นที่รู้จักอย่างแพร่หลาย
  รวมถึงรายการส่งเสริมการขายที่หลากหลายตรงตามความต้องการของกลุ่มลูกค้าเป้าหมาย
  นอกจากนี้ ยังมุ่งเน้นการสร้างความสัมพันธ์ที่ดีกับลูกค้าทั้งเก่าและใหม่
  โดยการจัดกิจกรรมเพื่อเสริมสร้างความสัมพันธ์ที่ดีกับกลุ่มลูกค้าอย่างสม่ำเสมอ

  - ลักษณะลูกค้าและกลุ่มเป้าหมาย

  กลุ่มครอบครัวขนาดเล็กจนถึงขนาดใหญ่ ประกอบอาชีพธุรกิจส่วนตัว ข้าราชการ
  พนักงานรัฐวิสาหกิจ พนักงานบริษัทเอกชน อายุตั้งแต่ 35 ปีขึ้นไป
  และเป็นผู้ที่มีเหตุมีผลในการเลือกใช้ผลิตภัณฑ์โดยคำนึงถึงความคุ้มค่าในการใช้งานเป็นหลัก

  - การจำหน่ายและช่องทางการจำหน่าย

  รถสเตชั่นวากอนหรือรถอเนกประสงค์ 7 ที่นั่ง จำหน่ายผ่านตัวแทนจำหน่ายรถยนต์ของอีซูซุ
  และตัวแทนจำหน่ายรถยนต์เชฟโรเลตทั่วประเทศ และบริษัทฯ
  ได้เพิ่มช่องทางการจำหน่ายของบริษัทฯ เอง คือ “ไทยรุ่งเซ็นเตอร์”
  เพื่อเป็นการเพิ่มโอกาสในการขายให้มากขึ้น ซึ่งในปัจจุบันเปิดให้บริการจำนวน 2 สาขา ได้แก่
  สาขาเพชรเกษม และสาขาบางนา

  - สัดส่วนการจำหน่าย

  บริษัทฯ จำหน่ายรถอเนกประสงค์ 3 ตอน 7 ที่นั่ง ภายในประเทศ 100%
  โดยแบ่งเป็นเขตกรุงเทพและปริมณฑล 48% และต่างจังหวัด 52%

  - แนวโน้มภาวะอุตสาหกรรม

  ในปี 2551 ยอดจำหน่ายรถยนต์ในประเทศลดลงจากปี 2550 ประมาณ 3%
  เนื่องจากการชะลอการตัดสินใจซื้อรถของผู้บริโภค จากภาวะราคาน้ำมัน
  และอัตราดอกเบี้ยที่เพิ่มสูงขึ้น และความไม่เชื่อมั่นต่อสถานการณ์ทางการเมืองในประเทศ
  ประกอบกับการเกิดวิกฤติเศรษฐกิจโลกในไตรมาส 4/2551
  ซึ่งส่งผลกระทบอย่างรุนแรงต่อยอดขายรถยนต์ในประเทศ
  และการส่งออกไปจำหน่ายยังต่างประเทศ

  สำหรับแนวโน้มของตลาดรถยนต์ในปี 2552 นี้ คาดการณ์ว่ายอดจำหน่ายรถยนต์ในประเทศ
  และการส่งออกต่างประเทศจะลดลงจากปี 2551 ประมาณ 20%

  - สภาพการแข่งขันในอนาคต

  สืบเนื่องจากภาวะราคาน้ำมันที่เพิ่มสูงขึ้น
  ผู้บริโภคจึงมีแนวโน้มที่จะเปลี่ยนไปเลือกซื้อรถเก๋งขนาดเล็ก เพื่อประหยัดน้ำมัน
  หรือรถยนต์พลังงานทางเลือกต่าง ๆ รวมทั้งรถจากต่างประเทศที่มีราคาประหยัด เช่น
  รถจากประเทศจีน เพื่อให้สอดคล้องกับสภาวะเศรษฐกิจในปัจจุบัน
  ดังนั้นค่ายรถทุกแห่งต่างจำเป็นต้องงัดกลยุทธ์ต่าง ๆ เพื่อแย่งชิงลูกค้าอย่างดุเดือด
  ซึ่งนอกจากแคมเปญส่งเสริมการขายแล้ว
  การเปิดตัวรถรุ่นใหม่ก็เป็นอีกกลยุทธ์หนึ่งที่จะช่วยผลักดันยอดขาย
  และรักษาส่วนแบ่งการตลาดของตนไว้ให้ได้มากที่สุด

  สำหรับบริษัทฯ นั้น นอกจากการพัฒนาผลิตภัณฑ์รุ่นปัจจุบันแล้ว บริษัทฯ
  ก็มีเป้าหมายที่จะนำเสนอผลิตภัณฑ์ใหม่ ๆ ออกสู่ตลาด
  เพื่อตอบสนองความต้องการของลูกค้าที่หลากหลายให้เพิ่มมากขึ้น เช่น
  รถรุ่นประหยัดจากประเทศจีน เป็นต้น

4.1.3 การจัดหาผลิตภัณฑ์

  - นโยบายการผลิต

  มุ่งเน้นการยกระดับคุณภาพสินค้าให้เทียบเท่าระดับมาตรฐาน โดยใช้ระบบการผลิตแบบยืดหยุ่น
  เพื่อให้สามารถผลิตสินค้าได้ตามมาตรฐานและทันต่อความต้องการของลูกค้าในเวลาที่กำหนด

  - การจัดหาวัตถุดิบและผู้จำหน่ายวัตถุดิบ

บริษัทฯ ซื้อวัตถุดิบภายในประเทศ และไม่มีปัญหาเกี่ยวกับการจัดหาและผู้จำหน่ายวัตถุดิบ ในปี 2551
ผู้จำหน่ายบางรายมีการปรับราคาขายเพิ่มขึ้นสืบเนื่องจากราคาน้ำมันที่มีราคาสูงขึ้น

  - การกำจัดวัตถุดิบ

  ในกระบวนการประกอบและดัดแปลงรถยนต์จะประกอบด้วยกระบวนการจุ่ม/พ่นสีรถยนต์
  ซึ่งเป็นกระบวนการสำคัญที่ก่อให้เกิดผลกระทบต่อสิ่งแวดล้อม 3 ส่วนหลัก ได้แก่
  มลพิษทางด้านน้ำเสีย มลพิษจากกากของเสียอันตราย และมลพิษทางอากาศ

น้ำเสียจากการผลิต

น้ำเสียที่เกิดจากกระบวนการผลิต จะถูกรองรับด้วยระบบบำบัดน้ำเสียที่ได้มาตรฐานตามที่กรมโรงงานอุตสาหกรรมกำหนดก่อนทำการปล่อยน้ำทิ้งที่ผ่านมาการบำบัดแล้วออกสู่ภายนอกโรงงาน ระบบบำบัดน้ำเสียที่บริษัทฯ ดำเนินการในปัจจุบันแยกออกเป็น 2 ระบบ คือ 

  - ระบบบำบัดน้ำเสียที่มีสารเคมีเจือปน (Degrease)
  วิธีการบำบัดโดยใช้สารเคมีในการตกตะกอนของเสีย

  - ระบบบำบัดน้ำเสียที่มีสีเจือปน (Spray Booth)
  วิธีการบำบัดโดยใช้สารเคมีในการตกตะกอนเบื้องต้นและระบบชีวะภาพแบบ Activated
  Sludge (AS) เพื่อบำบัดน้ำเสียให้ได้ตามมาตรฐาน

ในการบำบัดและควบคุมระบบ จะถูกดูแลโดยฝ่ายงานวิศวกรรมโรงงานของบริษัทฯ
และมีรายละเอียดการใช้สารเคมีในการบำบัด ดังนี้

-   โซดาไฟ : ใช้ปรับสภาพความเป็น กรด ด่าง ของน้ำเสียให้เหมาะสมต่อการตกตะกอน

-   Polyaluminium Colride (PAC) : ใช้เพื่อให้น้ำเสียตกตะกอน

-   Polymer : ใช้เพิ่มประสิทธิภาพการจับตัวของตะกอนและเกิดการตกตะกอนได้ดีขึ้น

  ขณะทำการบำบัดพนักงานผู้ควบคุมดูแลระบบจะตรวจสอบคุณภาพน้ำหลังการบำบัดโดยใช้เครื่อง Ph
  มิเตอร์สำหรับค่าความเป็นกรด-ด่าง ให้อยู่ในช่วง 5.5-9 และวัด สี กลิ่น
  โดยใช้การวัดด้วยตาเปล่า นอกจากนั้นทางบริษัทฯ
  ได้ว่าจ้างบริษัทที่ปรึกษาที่ได้รับการรับรองจากกรมโรงงานอุตสาหกรรมในการดำเนินการเก็บตัวอย่างและตรวจวัดค่าคุณภาพน้ำเสียให้เป็นไปตามที่กฎหมายกำหนด
  ดังนี้

  - น้ำเสียก่อนเข้าระบบบำบัดน้ำเสีย เดือนละ 1 ครั้ง

  - น้ำทิ้งหลังการบำบัดน้ำเสีย เดือนละ 1 ครั้ง

  - น้ำทิ้งก่อนระบายออกนอกโรงงาน สัปดาห์ละ 1 ครั้ง

และจากผลการตรวจสอบที่ผ่านมา คุณภาพน้ำทิ้งของบริษัทฯ อยู่ในเกณฑ์มาตรฐาน

กากของเสียอันตราย

จากระบบม่านน้ำหมุนเวียนในห้องพ่นสี ซึ่งเป็นระบบสำคัญในการดักจับละอองสีก่อนปล่อยอากาศ ออกภายนอกส่งผลให้เกิดกากตะกอนที่เป็นของเสียอันตราย และกากตะกอนสีเหล่านี้จะต้องถูกกำจัดให้ถูกวิธีเพื่อป้องกันการปนเปื้อนของสารพิษออกสู่สิ่งแวดล้อม ดังนั้นทางบริษัทฯ จึงได้ว่าจ้างบริษัทเบตเตอร์เวิลด์กรีน เป็นผู้ทำหน้าที่ขนย้ายและกำจัดกากของเสียอันตรายเหล่านี้โดยวิธีฝังกลบที่ได้มาตรฐานและใบอนุญาตจากกรมโรงงานอย่างถูกต้องตามกฎหมาย

  กากสีที่เกิดขึ้นจากกระบวนการผลิตในแต่ละวัน จะถูกบรรจุในถุงขนาด 10 กิโลกรัม รวบรวม
  และขนย้ายไปเก็บรวบรวมในโรงพักขยะที่มีระบบป้องกันการชะจากน้ำฝนและมีระบบรวบรวมน้ำชะจากตัวกากสีเพื่อป้องกันการปนเปื้อนสู่ดินและแหล่งน้ำบริเวณใกล้เคียง

มลพิษทางอากาศ

  มลพิษทางอากาศจะเกิดจากกระบวนการผลิต 2 กระบวนการคือ กระบวนการชุบสี EDP
  ซึ่งในกระบวนการนี้จะมีการบำบัดอากาศดังกล่าวด้วยการใช้ Activated Carbon
  ในการดูดซับกลิ่น ส่วนกระบวนการพ่นสี
  จะมีการบำบัดด้วยการดูดละอองสีให้ผ่านม่านน้ำเพื่อจับมลสารจากอากาศให้รวมกับน้ำและปล่อยอากาศที่บำบัดแล้วออกทางปล่องระบายอากาศ
  ส่วนน้ำเสียที่ได้จะถูกบำบัดด้วยระบบบำบัดน้ำเสียที่มีสีเจือปน (Spray Booth)

  ทางบริษัทฯ ได้รับการรับรองระบบการจัดการด้านสิ่งแวดล้อม ISO 14001:2004 ตั้งแต่ปี 2548
  และมีการตรวจติดตามและประเมินผลเป็นประจำทุกปี ดังนั้นจึงมั่นใจได้ว่าบริษัทฯ
  ได้มีแนวทางในการดูแลและจัดการด้านสิ่งแวดล้อมเป็นอย่างดีแล้ว

  4.1.4 งานที่ยังไม่ได้ส่งมอบ

เป็นงานที่อยู่ระหว่างขบวนการผลิตปกติ ไม่มีงานที่ผิดสัญญาค้างส่ง

  4.2 การผลิตชิ้นส่วนและรับจ้างประกอบ (Press Parts and Assembly)

  4.2.1 ลักษณะผลิตภัณฑ์

  - ลักษณะผลิตภัณฑ์

1)  ชิ้นส่วนโลหะขึ้นรูป (Stamping or press part) สำหรับใช้ในการประกอบรถยนต์
    รถจักรยานยนต์ เครื่องจักรสำหรับอุตสาหกรรม เครื่องใช้ไฟฟ้า และเครื่องใช้ในการเกษตร
    เป็นต้น

2)  ชิ้นส่วนพลาสติกขึ้นรูป โดย Blow Mould และ Vacuum Mould
    สำหรับใช้เป็นอุปกรณ์ตกแต่งรถ

3)  รับจ้างประกอบ และ/หรือ พ่นสีชิ้นส่วนต่าง ๆ

  - ปัจจัยสำคัญที่มีผลกระทบต่อการประกอบธุรกิจ

  ข้อตกลงในการเปิดการค้าเสรี (FTA) ระหว่างประเทศ
  ทำให้ผู้ประกอบรถยนต์มีทางเลือกได้มากขึ้น โดยการหันไปนำเข้าชิ้นส่วนเป็น CKD แทน
  หากราคานำเข้านั้นต่ำกว่าราคาชิ้นส่วนที่ผลิตภายในประเทศ
  ซึ่งต่อไปจะเป็นปัญหาการแข่งขันกันทั่วโลก ดังนั้น
  ผู้ผลิตชิ้นส่วนภายในประเทศจะต้องพยายามบริหาร และควบคุมต้นทุนการผลิตให้มีประสิทธิภาพ
  รวมทั้งการสร้างความพึงพอใจแก่ลูกค้า ในด้านคุณภาพ ราคา การส่งมอบและบริการ

  จากวิกฤติเศรษฐกิจโลกในช่วงปลายปี 2551 ได้ส่งผลกระทบอย่างรุนแรงต่อเศรษฐกิจทั่วโลก
  โดยเฉพาะอุตสาหกรรมยานยนต์ ซึ่งคาดการณ์ว่ายอดผลิตรถยนต์ในประเทศไทยจะลดลงประมาณ
  20% จากยอดขายในประเทศ และการส่งออกที่ลดลง

  บริษัท ไทยออโต้ เพรสพาร์ท จำกัด
  ได้รับการส่งเสริมจากคณะกรรมการส่งเสริมการลงทุนในกิจการผลิตชิ้นส่วนตัวถังโลหะ
  ชิ้นส่วนพลาสติก และไฟเบอร์กลาส สำหรับรถยนต์ แม่พิมพ์และอุปกรณ์การผลิต
  ตามบัตรส่งเสริมเลขที่ 1453 (1)/2544 ลงวันที่ 10 กรกฎาคม 2544

+----------------------------------------------------+-------+--------+
| สิทธิประโยชน์ที่ได้รับ                                    | ปีท    | ปีที่สิ้นสุด |
|                                                    | ี่เริ่มต้น |        |
|                                                    | ใช้สิทธิ์ |        |
+----------------------------------------------------+-------+--------+
| 1.                                                 | ปี     | จน     |
| ได้รับอนุญาตให้นำผู้เชี่ยวชาญ                              | 2549  | กว่าจะข |
| หรือช่างฝีมือต่างด้าวพร้อมครอบครัวเข้ามาภายในประเทศตามจำนวน |       | อยกเลิก |
| และก                                               |       |        |
| ำหนดระยะเวลาให้อยู่ในราชอาณาจักรตามที่คณะกรรมการเห็นสมควร |       |        |
| ซึ่งอนุญาตให้ทำงานเฉพาะตำแหน่งหน้าที่การทำงานที่คณะกรรมการ   |       |        |
| ให้ความเห็นชอบตลอดระยะเวลาที่ได้รับอนุญาตให้อยู่ในราชอาณาจักร |       |        |
+----------------------------------------------------+-------+--------+
| 2. ได้รับการยกเว้นอากรขาเข้าสำหรับเครื่องจักร              | ปี     | ปี 2549 |
| ตามที่คณะกรรมการพิจารณาอนุมัติ สำหรับเครื่องจักรที่ผลิตตั้งแต่ปี    | 2544  |        |
| พ.ศ. 2533                                          |       |        |
+----------------------------------------------------+-------+--------+
| 3.                                                 | ปี     | ปี 2553 |
| ได้รับการยกเ                                         | 2545  |        |
| ว้นภาษีเงินได้นิติบุคคลสำหรับกำไรสุทธิที่ได้รับจากการประกอบกิจการ |       |        |
|                                                    |       |        |
| ที่ได้รับการส่งเสริม มีกำหนดเวลา 8 ปี                      |       |        |
| นับแต่วันที่เริ่มมีรายได้จากการประกอบกิจการนั้น                |       |        |
| ในกรณีที่ปร                                           |       |        |
| ะกอบกิจการขาดทุนในระหว่างเวลาที่ได้รับยกเว้นภาษีเงินได้นิติบุคคล |       |        |
| บริษัทสามารถนำผลขาดท                                 |       |        |
| ุนประจำปีที่เกิดขึ้นในระหว่างเวลานั้นไปหักออกจากกำไรสุทธิที่เกิดขึ้น |       |        |
| ภายหลังระยะเวลาที่ได้รับยกเว้นภาษีเงินได้นิติบุคคล             |       |        |
| มีกำหนดเวลาไม่เกิน 5 ปี นับแต่วันพ้นกำหนดเวลานั้น            |       |        |
| โดยจะเลือกหักจากกำไรสุทธิปีใดปีหนึ่งหรือหลายปีก็ได้            |       |        |
+----------------------------------------------------+-------+--------+
| 4. ได้รับยกเว้นไม่ต้องนำเงินปันผลจากกิจการที่ได้รับการส่งเสริม   | ปี     | ปี 2553 |
| ซ                                                  | 2545  |        |
| ึ่งได้รับยกเว้นภาษีเงินได้นิติบุคคลไปรวมคำนวณเพื่อเสียภาษีเงินได้ตล |       |        |
| อดระยะเวลาที่ผู้ได้รับการส่งเสริมได้รับยกเว้นภาษีเงินได้นิติบุคคลนั้น |       |        |
+----------------------------------------------------+-------+--------+
| 5.                                                 | ปี     | ปี 2558 |
| ได้รับลดหย่อนภา                                       | 2553  |        |
| ษีเงินได้นิติบุคคลสำหรับกำไรสุทธิที่ได้รับจากการลงทุนในอัตราร้อยละ |       |        |
| 50 ของอัตราปกติ มีกำหนด 5 ปี นับจากวันที่พ้นกำหนดระยะเวลา   |       |        |
| ตามข้อ 3                                            |       |        |
+----------------------------------------------------+-------+--------+
| 6. ได้รับลดหย่อนอากรขาเข้าร้อยละ 75 ของอัตราปกติ          | ยัง    | 1 ปี    |
| ส                                                  | ไม่เริ่ม | นับแต่ว  |
| ำหรับวัตถุดิบหรือวัสดุจำเป็นที่นำเข้ามาใช้ผลิตเพื่อจำหน่ายในประเทศ | ใช้สิทธิ์ | ันนำเข้า |
| เป็นเวลา 1 ปี นับแต่วันนำเข้าครั้งแรก                      |       | ครั้งแรก |
+----------------------------------------------------+-------+--------+
| 7.                                                 | ยัง    | 5 ปี    |
| ได้รับยกเว้นอากรขาเข้าสำ                               | ไม่เริ่ม | นับแต่ว  |
| หรับของที่ผู้ได้รับการส่งเสริมนำเข้าเพื่อส่งกลับออกไปเป็นระยะเวลา | ใช้สิทธิ์ | ันนำเข้า |
| 5 ปี นับแต่วันนำเข้าครั้งแรก                              |       | ครั้งแรก |
+----------------------------------------------------+-------+--------+
| 8. ได้รับอนุญาตให้หักค่าขนส่ง ค่าไฟฟ้า และค่าประปา จำนวน 2   | ปี     | ปี 2555 |
| เท่าของค่าใช้จ่าย ดังกล่าวเป็นระยะเวลา 10 ปี               | 2545  |        |
| นับแต่วันที่เริ่มมีรายได้จากการประกอบกิจการ                  |       |        |
+----------------------------------------------------+-------+--------+
| 9.                                                 | ยัง    | จ      |
| ได้รับ                                               | ไม่เริ่ม | นกว่าจะ |
| อนุญาตให้หักเงินลงทุนในการติดตั้งหรือก่อสร้างสิ่งอำนวยความสะดวก | ใช้สิทธิ์ | หักครบร |
| ร้อยละ 25 ของเงินลงทุน                                |       | ้อยละ25 |
| นอกเหนือไปจากการหักค่าเสื่อมราคาตามปกติ                  |       | ของเ   |
|                                                    |       | งินลงทุน |
+----------------------------------------------------+-------+--------+
| 10.                                                | ยัง    | จน     |
| ได้รับอนุญ                                            | ไม่เริ่ม | กว่าจะข |
| าตให้นำหรือส่งเงินออกนอกราชอาณาจักรเป็นเงินตราต่างประเทศได้ | ใช้สิทธิ์ | อยกเลิก |
+----------------------------------------------------+-------+--------+

  4.2.2 การตลาดและภาวะการแข่งขัน

  - กลยุทธ์การแข่งขัน

-   จากภาวะการตลาดของอุตสาหกรรมชิ้นส่วนยานยนต์ มีการแข่งขันที่สูงขึ้น บริษัทฯ
    จึงมุ่งเน้นในการเพิ่มศักยภาพในด้านต่าง ๆ เช่น

  ด้านคุณภาพ โดยการนำระบบควบคุมคุณภาพ ISO/TS 16949:2002
  เข้ามาใช้ในการบริหารคุณภาพ

  ด้านต้นทุน เนื่องจากราคาวัตถุดิบที่สูงขึ้น ส่งผลกระทบต่อผู้ผลิตชิ้นส่วนที่ไม่สามารถปรับราคาได้
  บริษัทฯ จึงจัดทำโครงการลดต้นทุน (Cost Reduction) โดยการทำ VA/VE เพื่อควบคุมต้นทุน
  และรักษาความได้เปรียบในการแข่งขันบนราคาที่ลูกค้าพึงพอใจ

  ด้านการส่งมอบ โดยการวางแผนและควบคุมการผลิตอย่างใกล้ชิด
  จึงทำให้สามารถส่งมอบชิ้นส่วนแก่ลูกค้าได้ตามกำหนดเวลาที่ต้องการ
  รวมถึงการบริหารการจัดส่งให้มีประสิทธิภาพและคุ้มค่า เนื่องจากราคาน้ำมันที่สูงขึ้นอย่างต่อเนื่อง

-   ขยายธุรกิจไปยัง Niche market ที่มีมูลค่าเพิ่มสูง เช่น รถมอเตอร์ไซค์ระดับพรีเมี่ยม
    ซึ่งมีปริมาณไม่สูงนัก แต่มีมูลค่าเพิ่มสูง จึงมีคู่แข่งขันในตลาดน้อยกว่างานอื่น ๆ

-   เพื่อเป็นการกระจายความเสี่ยงทางธุรกิจ จึงได้ขยายธุรกิจชิ้นส่วน OEM
    ไปยังหมวดเครื่องมือการก่อสร้าง เครื่องมืออุตสาหกรรม หรือธุรกิจอื่นที่มิใช่ยานยนต์ เช่น
    ชิ้นส่วน อิเล็คทรอนิกส์ เป็นต้น

-   ให้บริการแบบ One stop service สำหรับงานชิ้นส่วนพลาสติก ตั้งแต่การออกแบบวิจัย
    ไปจนถึงชิ้นงานสำเร็จรูป ซึ่งบริษัทฯ มีเป้าหมายที่จะขยายธุรกิจชิ้นส่วนพลาสติกตกแต่งออกไป
    ทั้งแบบที่ใช้ตราสินค้าของตนเอง และแบบ OEM
    เพื่อตอบสนองความต้องการของลูกค้าได้อย่างทันท่วงที

-   มุ่งเน้นการให้บริการแบบ One stop service สำหรับงานรับจ้างประกอบ
    และงานดัดแปลงต่าง ๆ เช่น งานเชื่อม ทำสี และตกแต่งภายใน เป็นต้น

-   บริษัทฯ ได้จัดโปรแกรมกิจกรรมทางการตลาด
    เพื่อสร้างความสัมพันธ์ที่ดีกับลูกค้าทุกรายตลอดทั้งปี
    และมีการกำหนดกลุ่มลูกค้าเป้าหมายใหม่ในแต่ละปีไว้ด้วย

  - ลักษณะลูกค้าและกลุ่มลูกค้าเป้าหมาย

-   กลุ่มลูกค้าเป้าหมาย ได้แก่ ผู้ประกอบรถยนต์และรถจักรยานยนต์ระดับพรีเมี่ยม
    ทั้งภายในประเทศและต่างประเทศ ผู้ประกอบการในหมวดหมวดเครื่องมือการก่อสร้าง
    เครื่องมืออุตสาหกรรม หรือธุรกิจอื่นที่มิใช่ยานยนต์ เช่น ชิ้นส่วน อิเล็คทรอนิกส์ เป็นต้น

  - การจำหน่ายและช่องทางการจัดจำหน่าย

ตัวแทนของบริษัทฯ จะเป็นผู้ติดต่อกับลูกค้าเป้าหมายโดยตรง ทั้งภายในประเทศและต่างประเทศ
ซึ่งรวมถึงการว่าจ้างผู้เชี่ยวชาญชาวญี่ปุ่น มาช่วยเพิ่มช่องทางในการติดต่อกับลูกค้าด้วย

-   สัดส่วนการจำหน่าย

  ในปี 2551 เป็นการจำหน่ายภายในประเทศทั้งหมด 100%

  - แนวโน้มภาวะอุตสาหกรรม

  อุตสาหกรรมยานยนต์ และชิ้นส่วนยานยนต์ในปี 2552
  ได้รับผลกระทบอย่างรุนแรงจากวิกฤติเศรษฐกิจโลก ดังนั้น คาดการณ์ว่ายอดผลิตชิ้นส่วนยานยนต์
  เพื่อจำหน่ายทั้งภายในประเทศและส่งออกต่างประเทศ จะลดลงประมาณ 20-30% จากปี 2551

  - สภาพการแข่งขันในอนาคต

  การแข่งขันในอุตสาหกรรมผลิตชิ้นส่วน มีแนวโน้มที่รุนแรงมากขึ้น
  นอกจากผู้ประกอบการภายในประเทศแล้ว ยังมีผู้ประกอบการจากต่างประเทศเข้ามาลงทุน
  ภายใต้เงื่อนไขที่เอื้ออำนวยจากการส่งเสริมการลงทุนของรัฐ ข้อตกลงของเขตการค้าเสรี
  (FTA) และการบริหารงานด้านบุคลากร ดังนั้น
  ผู้ประกอบการภายในประเทศจะต้องจัดเตรียมและพัฒนาบุคลากรที่มีความสำคัญ เช่น วิศวกร
  ช่างเทคนิค ช่างผู้ชำนาญงาน เป็นต้น เพื่อรับมือกับสิ่งที่จะเกิดขึ้น

  4.2.3 การจัดหาผลิตภัณฑ์

  - นโยบายการผลิต

มุ่งเน้นการยกระดับคุณภาพสินค้า
และผลิตสินค้าให้ได้ตามความต้องการของลูกค้าในเวลาที่กำหนดและการพัฒนาสินค้าอย่างต่อเนื่อง

  - การจัดหาวัตถุดิบและผู้จำหน่ายวัตถุดิบ

บริษัทฯ ซื้อวัตถุดิบภายในประเทศเป็นส่วนใหญ่ และไม่มีปัญหาเกี่ยวกับการจัดหาและผู้จำหน่ายวัตถุดิบ
ในปี 2551 ราคาเหล็กแผ่น ลดลงจากปี 2550 โดยเฉลี่ย 20 - 25%

  - การกำจัดวัตถุดิบ

  กระบวนการผลิตชิ้นส่วน จะมีวัตถุดิบเหลือใช้จากกระบวนการผลิต คือ เศษเหล็ก
  ซึ่งไม่มีผลกระทบต่อสิ่งแวดล้อม

  4.2.4 งานที่ยังไม่ได้ส่งมอบ

  บริษัทฯ ไม่มีงานที่ยังไม่ได้ส่งมอบ

  4.3 การผลิตแม่พิมพ์และอุปกรณ์การผลิต (Die & Jig)

  4.3.1 ลักษณะผลิตภัณฑ์

  - ลักษณะผลิตภัณฑ์

  เป็นแม่พิมพ์ (Die) และอุปกรณ์การผลิต (Jig) สำหรับใช้ในการผลิตชิ้นส่วน
  เพื่อประกอบรถยนต์ รถจักรยานยนต์ รถดัดแปลงต่าง ๆ, เครื่องจักรสำหรับอุตสาหกรรม
  เครื่องใช้ไฟฟ้า และเครื่องใช้ในการเกษตร เป็นต้น

  - ปัจจัยสำคัญที่มีผลกระทบต่อการประกอบธุรกิจ

  อุตสาหกรรมแม่พิมพ์และอุปกรณ์การผลิต เป็นอุตสาหกรรมที่ต้องใช้เงินลงทุนสูง
  และต้องใช้เทคโนโลยีที่มีลักษณะเฉพาะ รวมถึงบุคลากรที่มีความชำนาญเฉพาะทาง
  และเป็นอุตสาหกรรมพื้นฐานของการผลิตชิ้นส่วนซึ่งจะมีปริมาณ Demand แปรผันไปตาม Model
  Life ของยานยนต์ และจะมีช่วงระยะเวลาในการผลิตค่อนข้างจำกัด

  จากวิกฤติเศรษฐกิจโลกในช่วงปลายปี 2551 ได้ส่งผลกระทบอย่างรุนแรงต่อเศรษฐกิจทั่วโลก
  โดยเฉพาะอุตสาหกรรมยานยนต์ ดังนั้นผู้ผลิตรถค่ายต่าง ๆ จึงชะลอแผน
  หรือเลื่อนโครงการออกตัวรถรุ่นใหม่ออกไป
  ซึ่งส่งผลกระทบให้ปริมาณงานแม่พิมพ์และอุปกรณ์การผลิตในประเทศลดลงด้วย

  บริษัท ไทยรุ่ง ทูลส์ แอนด์ ไดส์ จำกัด
  ได้รับการส่งเสริมจากคณะกรรมการส่งเสริมการลงทุนในกิจการผลิตแม่พิมพ์และการซ่อมแม่พิมพ์ &
  อุปกรณ์การผลิตและการซ่อมอุปกรณ์การผลิต ตามบัตรส่งเสริมเลขที่ 1272/2543 ลงวันที่ 2
  มิถุนายน 2543

+----------------------------------------------------+-------+---------+
| สิทธิประโยชน์ที่ได้รับ                                    | ปีท    | ปีที่สิ้นสุด  |
|                                                    | ี่เริ่มต้น |         |
|                                                    | ใช้สิทธิ์ |         |
+----------------------------------------------------+-------+---------+
| 1.                                                 | ปี     | จน      |
| ได้รับอนุญาตให้นำผู้เชี่ยวชาญ                              | 2543  | กว่าจะขอ |
| หรือช่างฝีมือต่างด้าวพร้อมครอบครัวเข้ามาภายในประเทศตามจำนวน |       |         |
| และก                                               |       | ยกเลิก   |
| ำหนดระยะเวลาให้อยู่ในราชอาณาจักรตามที่คณะกรรมการเห็นสมควร |       |         |
| ซึ่งอนุญาตให้ทำงานเฉพาะตำแหน่งหน้าที่การทำงานที่คณะกรรมการ   |       |         |
| ให้ความเห็นชอบตลอดระยะเวลาที่ได้รับอนุญาตให้อยู่ในราชอาณาจักร |       |         |
+----------------------------------------------------+-------+---------+
| 2. ได้รับการยกเว้นอากรขาเข้าสำหรับเครื่องจักร              | ปี     | ปี 2547  |
| ตามที่คณะกรรมการพิจารณาอนุมัติ                           | 2543  |         |
+----------------------------------------------------+-------+---------+
| 3.                                                 | ปี     | ปี 2551  |
| ได้รับการยกเว้นภาษีเงินได้นิติบุค                           | 2543  |         |
| คลสำหรับกำไรสุทธิที่ได้รับจากการประกอบกิจการที่ได้รับการส่งเสริม |       |         |
| มีกำหนดระยะเวลา 8 ปี                                 |       |         |
| นับแต่วันที่เริ่มมีรายได้จากการประกอบกิจการนั้น                |       |         |
| ในกรณีที่ปร                                           |       |         |
| ะกอบกิจการขาดทุนในระหว่างเวลาที่ได้รับยกเว้นภาษีเงินได้นิติบุคคล |       |         |
| บริษัทสา                                             |       |         |
| มารถนำผลขาดทุนประจำปีที่เกิดขึ้นในระหว่างเวลานั้นไปหักออกจากก |       |         |
| ำไรสุทธิที่เกิดขึ้นภายหลังระยะเวลาที่ได้รับยกเว้นภาษีเงินได้นิติบุคคล |       |         |
| มีกำหนดเวลาไม่เกิน 5 ปี นับแต่วันพ้นกำหนดเวลานั้น            |       |         |
| โดยจะเลือกหักจากกำไรสุทธิปีใดปีหนึ่งหรือหลายปีก็ได้            |       |         |
+----------------------------------------------------+-------+---------+
| สิทธิประโยชน์ที่ได้รับ                                    | ปีท    | ปีที่สิ้นสุด  |
|                                                    | ี่เริ่มต้น |         |
|                                                    | ใช้สิทธิ์ |         |
+----------------------------------------------------+-------+---------+
| 4. ได้รับยกเว้นไม่ต้องนำเงินปันผลจากกิจการที่ได้รับการส่งเสริม   | ปี     | ปี 2551  |
| ซ                                                  | 2543  |         |
| ึ่งได้รับยกเว้นภาษีเงินได้นิติบุคคลไปรวมคำนวณเพื่อเสียภาษีเงินได้ตล |       |         |
| อดระยะเวลาที่ผู้ได้รับการส่งเสริมได้รับยกเว้นภาษีเงินได้นิติบุคคลนั้น |       |         |
+----------------------------------------------------+-------+---------+
| 5. ได้รับยกเว้นอากรขาเข้า                              | ยัง    | 1 ปี     |
| สำหรับวัตถุดิบและวัสดุจำเป็นที่ต้องนำเข้าจากต่างประเทศ         | ไม่เริ่ม | นับแ     |
| เพื่อใช้ในการผลิต เพื่อการส่งออก เป็นระยะเวลา 1 ปี          | ใช้สิทธิ์ | ต่วันนำเข |
| นับแต่วันนำเข้าครั้งแรก                                  |       | ้าครั้งแรก |
+----------------------------------------------------+-------+---------+
| 6.ได้รับยกเว้นอากรขาเข้าสำ                             | ยัง    | 1 ปี     |
| หรับของที่ผู้ได้รับการส่งเสริมนำเข้าเพื่อส่งกลับออกไปเป็นระยะเวลา | ไม่เริ่ม | นับแ     |
| 1 ปี นับแต่วันนำเข้าครั้งแรก                              | ใช้สิทธิ์ | ต่วันนำเข |
|                                                    |       | ้าครั้งแรก |
+----------------------------------------------------+-------+---------+
| 7. ได้รับอนุญาตให้หักเงินได้พึงประเมินเป็นจำนวนเท่ากับร้อยละ 5  | ยัง    | 10 ปี    |
| ของรายได้ที่เพิ่มขึ้นจากปีก่อนจากการส่งออกเป็นระยะเวลา 10 ปี   | ไม่เริ่ม | นับแต่    |
| นับแต่วันที่มีรายได้จากการประกอบกิจการนั้น                   | ใช้สิทธิ์ |         |
| (เฉพาะรายได้จากการส่งออกทางตรงและการส่งออกทางอ้อม      |       | วันท     |
| กรณีที่มีการส่งออกผ่านผู้อื่นโดยไม่ได้นำไปผลิตต่อ)               |       | ี่มีรายได้จ |
| ทั้งนี้รายได้จากการส่งออกของปีนั้น ๆ                        |       | ากการส่ง |
| จะต้องไม่ต่ำกว่ารายได้จากการส่งออกเฉลี่ยของ 3 ปีย้อนหลัง      |       |         |
| ยกเว้น 2 ปีแรก                                       |       | ออก     |
|                                                    |       | ทางตรงแ |
|                                                    |       | ละส่งออก |
|                                                    |       |         |
|                                                    |       | ทางอ้อม  |
+----------------------------------------------------+-------+---------+
| 8.                                                 | ยัง    | จน      |
| ได้รับอนุญ                                            | ไม่เริ่ม | กว่าจะขอ |
| าตให้นำหรือส่งเงินออกนอกราชอาณาจักรเป็นเงินตราต่างประเทศได้ | ใช้สิทธิ์ |         |
|                                                    |       | ยกเลิก   |
+----------------------------------------------------+-------+---------+

  ในปี 2550 บริษัท ไทยรุ่ง ทูลส์ แอนด์ ไดส์ จำกัด มีแผนที่จะลงทุนซื้อเครื่องจักรเพิ่มเติม
  เพื่อขยายกำลังการผลิตแม่พิมพ์และอุปกรณ์การผลิต
  จึงได้ยื่นขอรับการส่งเสริมการลงทุนจากคณะกรรมการส่งเสริมการลงทุน เพิ่มอีก 1 โครงการ
  และได้รับอนุมัติตามบัตรส่งเสริมการลงทุนเลขที่ 1438(2)/2551 ลงวันที่ 17 เมษายน 2551
  แล้ว แต่เนื่องจากวิกฤติเศรษฐกิจในปัจจุบัน
  ส่งผลให้ลูกค้าของบริษัทเลื่อนแผนการออกรถรุ่นใหม่ออกไปชั่วคราว บริษัทฯ
  จึงตัดสินใจชะลอการลงทุนในเครื่องจักรต่าง ๆ ไว้ก่อน
  และได้ทำจดหมายขอยกเลิกและคืนบัตรส่งเสริมการลงทุนดังกล่าวต่อ BOI เมื่อวันที่ 3 มีนาคม
  2552

  4.3.2 การตลาดและภาวะการแข่งขัน

  - กลยุทธ์การแข่งขัน

-   จากภาวะการตลาดในอุตสาหกรรมแม่พิมพ์และอุปกรณ์การผลิต มีการแข่งขันที่สูงขึ้น บริษัทฯ
    จึงมุ่งเน้นในการเพิ่มศักยภาพในด้านต่าง ๆ เช่น

  ด้านคุณภาพ โดยการนำระบบควบคุมคุณภาพ ISO 9000:2000 เข้ามาใช้ในการบริหารคุณภาพ

  ด้านต้นทุน เนื่องจากราคาวัตถุดิบที่สูงขึ้น
  ได้ส่งผลกระทบต่อผู้ผลิตแม่พิมพ์และอุปกรณ์การผลิตเป็นอย่างมาก บริษัทฯ
  จึงจัดทำโครงการลดต้นทุน (Cost Reduction) โดยการทำ VA/ VE เพื่อควบคุมต้นทุน
  และรักษาความได้เปรียบในการแข่งขันบนราคาที่ลูกค้าพึงพอใจ

  ด้านการส่งมอบ โดยการวางแผนและควบคุมการผลิตอย่างใกล้ชิด
  จึงทำให้สามารถส่งมอบแม่พิมพ์และอุปกรณ์การผลิตให้แก่ลูกค้าได้ตามกำหนดเวลาที่ต้องการ
  รวมถึงการบริหารการส่งมอบอย่างมีประสิทธิภาพและให้คุ้มค่า
  เนื่องจากราคาน้ำมันที่สูงขึ้นอย่างต่อเนื่อง

-   หาพันธมิตรทางธุรกิจจากต่างประเทศ เพื่อเข้าร่วมประมูลงาน แบบ Turnkey

-   เป็นผู้สร้างแม่พิมพ์และอุปกรณ์การผลิตในระดับ Tier 2 ให้กับ Tier 1 ของต่างประเทศ
    เช่น ยุโรป อเมริกา ซึ่งต้องการ outsource งานไปยังประเทศที่มีต้นทุนการผลิตต่ำกว่า

-   ให้บริการแบบ One stop service สำหรับงานการออกแบบวิจัยดัดแปลงต่าง ๆ
    ตลอดจนงานแม่พิมพ์และอุปกรณ์การผลิต

-   บริษัทได้จัดโปรแกรมกิจกรรมทางการตลาด เพื่อสร้างความสัมพันธ์ที่ดีกับลูกค้าทุกรายตลอดทั้งปี

  - ลักษณะลูกค้าและกลุ่มลูกค้าเป้าหมาย

กลุ่มลูกค้าเป้าหมาย ได้แก่ ผู้ประกอบรถยนต์และรถจักรยานยนต์ทั้งภายในประเทศและต่างประเทศ
โดยเฉพาะประเทศอินเดีย และจีน ซึ่งยังมีโอกาสเติบโตได้อีกมาก
รวมถึงผู้สร้างแม่พิมพ์และอุปกรณ์การผลิตระดับ Tier 1 ในต่างประเทศ

  - การจำหน่ายและช่องทางการจัดจำหน่าย

  ตัวแทนของบริษัทฯ จะเป็นผู้ติดต่อกับลูกค้าเป้าหมายโดยตรง ทั้งภายในประเทศและต่างประเทศ
  ซึ่งรวมถึงผู้ผลิตแม่พิมพ์และอุปกรณ์การผลิตที่เป็น Tier 1 นอกเหนือจากนั้น
  ยังมีการว่าจ้างผู้เชี่ยวชาญชาวญี่ปุ่น มาช่วยในการติดต่อกับลูกค้า เพิ่มอีกหนึ่งช่องทางด้วย

  - สัดส่วนการจำหน่าย

  ในปี 2551 บริษัทประสบความสำเร็จในการขยายตลาดไปยังต่างประเทศทั้งในประเทศจีน
  และอินเดีย ซึ่งรายได้จากการส่งออกมีมากกว่า 50% ของรายได้รวมในปี 2551 และในปี 2552
  บริษัทฯ มีแผนที่จะมุ่งเน้นการขยายตลาดไปยังประเทศจีน อินเดีย และออสเตรเลียอย่างต่อเนื่อง

  - แนวโน้มภาวะอุตสาหกรรม

  อุตสาหกรรมยานยนต์ และชิ้นส่วนยานยนต์ในปี 2552
  ได้รับผลกระทบอย่างรุนแรงจากวิกฤติเศรษฐกิจโลก ดังนั้น คาดการณ์ว่ายอดผลิตรถยนต์
  ยอดขายทั้งภายในประเทศและส่งออกต่างประเทศ จะลดลงประมาณ 20% จากปี 2551
  ซึ่งปริมาณงานแม่พิมพ์และอุปกรณ์การผลิตก็มีแนวโน้มลดลงในสัดส่วนที่ใกล้เคียงกัน

  - สภาพการแข่งขันในอนาคต

  การแข่งขันในอุตสาหกรรมการผลิตแม่พิมพ์และอุปกรณ์การผลิตมีแนวโน้มที่รุนแรงมากขึ้น
  นอกจากผู้ประกอบการภายในประเทศแล้ว ยังมีผู้ประกอบการจากต่างประเทศที่เข้ามาลงทุน
  ภายใต้เงื่อนไขที่เอื้ออำนวยจากการส่งเสริมลงทุนของรัฐ ข้อตกลงของการเปิดการค้าเสรี
  (FTA) และการบริการงานด้านบุคลากร ดังนั้น
  ผู้ประกอบการภายในประเทศจะต้องจัดเตรียมและพัฒนาบุคลากรที่มีความสำคัญ เช่น วิศวกร
  ช่างเทคนิค และช่างผู้ชำนาญงาน เป็นต้น เพื่อรับมือกับสิ่งที่จะเกิดขึ้น

  และจากวิกฤติเศรษฐกิจในปัจจุบัน จะทำให้ผู้ผลิตรายเล็กไม่สามารถแข่งขันในตลาดต่อไปได้
  ดังนั้นการแข่งขันด้านราคาจากผู้ผลิตรายเล็กมีแนวโน้มจะลดลง

3.  การจัดหาผลิตภัณฑ์

  - นโยบายการผลิต

มุ่งเน้นการยกระดับคุณภาพสินค้าให้ได้ระดับมาตรฐานสากล
และผลิตสินค้าให้ได้ตามความต้องการของลูกค้าในเวลาที่กำหนด และราคาที่แข่งขันได้

  - การจัดหาวัตถุดิบและผู้จำหน่ายวัตถุดิบ

บริษัทฯ ซื้อวัตถุดิบภายในประเทศเป็นส่วนใหญ่ และไม่มีปัญหาเกี่ยวกับการจัดหาและผู้จำหน่ายวัตถุดิบ
ในปี 2551 มีการปรับราคาสินค้าประเภทเหล็กหล่อ และเหล็กแม่พิมพ์ ประมาณ 5-10%
เนื่องจากสภาวะตลาดเหล็ก แม่พิมพ์ มีการปรับราคา และน้ำมันที่มีราคาสูงขึ้น

  - การกำจัดวัตถุดิบ

  กระบวนการผลิตแม่พิมพ์และอุปกรณ์การผลิต จะมีวัตถุดิบเหลือใช้จากกระบวนการผลิต คือ
  เศษเหล็ก ซึ่งไม่มีผลกระทบต่อสิ่งแวดล้อม

  4.3.4 งานที่ยังไม่ได้ส่งมอบ

 เป็นงานที่อยู่ระหว่างการผลิตปกติ ไม่มีงานที่ผิดสัญญาค้างส่ง

  4.4 การจำหน่ายรถยนต์

  4.4.1 ลักษณะผลิตภัณฑ์

  - ลักษณะผลิตภัณฑ์

  บริษัท ไทยอัลติเมทคาร์ จำกัด เป็นตัวแทนจำหน่ายรถยนต์ Land Rover ในเขตกรุงเทพฯ
  และปริมณฑล พร้อมทั้งมีศูนย์บริการ และจำหน่ายอะไหล่ของรถยนต์ Land Rover
  เพื่อให้บริการที่ครบวงจร ผลิตภัณฑ์ที่จำหน่ายแบ่งเป็น 4 รุ่น ดังนี้

1.  รุ่น Freelander เครื่องยนต์ดีเซล ขนาด 2,200 CC.

2.  รุ่น Discovery เครื่องยนต์ดีเซล ขนาด 2,700 CC.

3.  รุ่น Range Rover Sport เครื่องยนต์ดีเซล ขนาด 2,700 CC.

4.  รุ่น Defender เครื่องยนต์ดีเซล ขนาด 2,400 CC

  - ปัจจัยสำคัญที่มีผลกระทบต่อการประกอบธุรกิจ

  ราคาจำหน่ายรถที่สูงมาก ซึ่งเป็นผลมาจาก

  1. การปรับอัตราภาษีสรรพสามิต ตั้งแต่เดือนมกราคม 2548 ทำให้รถยนต์แลนด์โรเวอร์
  ซึ่งเป็นรถ SUV ต้องถูกจัดเข้าในพิกัดเช่นเดียวกับรถยนต์นั่งทั่วไป
  ซึ่งถูกจัดเก็บภาษีสรรพสามิตตามขนาดกำลังของเครื่องยนต์
  และมีผลทำให้ราคารถยนต์แลนด์โรเวอร์ ต้องปรับสูงขึ้น ตั้งแต่ร้อยละ 5 ถึงเกินกว่าร้อยละ 35
  แล้วแต่รุ่น และขนาดของเครื่องยนต์

  2. อัตราภาษีศุลกากรและโสหุ้ยสูง เนื่องจากต้องนำเข้าทั้งคันจากประเทศอังกฤษ
  ทำให้ราคารถสูงกว่ารถที่มีโรงงานประกอบในประเทศ

2.  การตลาดและภาวะ การแข่งขัน

  - กลยุทธ์การแข่งขัน

  มุ่งเน้นสร้างความพึงพอใจหลังการขาย และการสร้างความสัมพันธ์กับลูกค้า (Customer
  Relation Management) โดยการเน้นคุณภาพบริการหลังการขายให้มากขึ้น
  มีการติดตามความพึงพอใจจากลูกค้าอย่างใกล้ชิด และการจัดกิจกรรมให้ลูกค้ามีส่วนร่วม เช่น
  การจัดคาราวาน เป็นต้น

  - ลักษณะลูกค้าและกลุ่มลูกค้าเป้าหมาย

  เน้นกลุ่มลูกค้าทั้งหญิงและชาย อายุตั้งแต่ 30 ปีขึ้นไป ในกลุ่ม Young executive
  เจ้าของกิจการและนักธุรกิจชาวยุโรปที่มาทำธุรกิจในประเทศไทย ที่ต้องการ Image
  และความแตกต่างรวมทั้งรถที่มีความสามารถใช้งานได้ทุกรูปแบบ

  - การจำหน่ายและช่องทางการจำหน่าย

  บริษัทฯ จำหน่ายรถยนต์ให้แก่ลูกค้าโดยตรง โดยมีโชว์รูม ตั้งอยู่เลขที่ 371 ถนนวิภาวดีรังสิต
  แขวงสามเสนใน เขตพญาไท กรุงเทพฯ

  บริษัทฯ ได้จัดให้มีกิจกรรมระหว่างปีอย่างต่อเนื่อง
  เพื่อเพิ่มโอกาสในการจำหน่ายรถให้กับกลุ่มเป้าหมายอีกทางหนึ่ง เช่น
  การจัดแสดงรถในสถานที่ต่าง ๆ เช่น ตามห้างสรรพสินค้า, หมู่บ้านจัดสรรระดับค่อนข้างสูง
  เป็นต้น

  - สัดส่วนการจำหน่าย

  เฉพาะในเขตกรุงเทพ และปริมณฑล มียอดจำหน่ายมากกว่า 75% ของยอดจำหน่ายทั่วประเทศ

  - แนวโน้มภาวะอุตสาหกรรม

  ขนาดของส่วนแบ่งตลาดจะเล็กลงมาก เนื่องจากแนวโน้มตลาด ต้องการรถยนต์นั่งขนาดเล็ก
  ซึ่งบริษัทฯ ไม่มีสินค้าในตลาดดังกล่าว รวมทั้งราคาที่ปรับตัวสูงขึ้นมาก
  ทำให้ผู้บริโภคต้องเปรียบเทียบกับคู่แข่งที่เป็นสินค้าระดับ Premium
  ประกอบกับมีสินค้าทดแทนเพิ่มขึ้น

  - สภาพการแข่งขันในอนาคต

  เนื่องจากมีการเปลี่ยนแปลงโครงสร้างผู้ถือหุ้นของ Land Rover
  ใหม่โดยปัจจุบันผู้ที่ได้รับสิทธิในการเป็นผู้นำเข้ารถยนต์และอะไหล่ Land Rover ในประเทศไทย
  คือ บริษัท ซิตี้ ออโตบิล จำกัด ซึ่งทำให้ความสามารถในการแข่งขันของบริษัทฯ ลดลง
  เนื่องจากไม่ได้รับการสนับสนุนในกิจกรรมทางการตลาดเหมือนก่อน อย่างไรก็ตาม
  เนื่องจากบริษัท เป็นตัวแทนจำหน่ายรถ Land Rover ในประเทศไทยมานาน
  จึงมีลูกค้าเดิมที่สามารถแนะนำลูกค้าใหม่ให้กับบริษัทได้
  อีกทั้งบริษัทยังมีโครงการรับซื้อ-ขาย-แลกเปลี่ยน รถเก่าทุกรุ่นทุกยี่ห้อ
  จากลูกค้าที่ต้องการเปลี่ยนเป็นรถยนต์ Land Rover โดยให้ราคารถเก่าสูงกว่าราคาตลาดทั่วไป
  ซึ่งทางบริษัทได้ติดต่อผู้รับซื้อรถยนต์แต่ละยี่ห้อไว้แล้ว ทั้งนี้เพื่อเป็นการอำนวยความสะดวกแก่ลูกค้า
  และเป็นการเพิ่มยอดขายอีกทางหนึ่ง

  4.4.3 การจัดหาผลิตภัณฑ์

  บริษัทฯ ในฐานะตัวแทนจำหน่ายของบริษัทผู้นำเข้าและผลิตรถยนต์ Land Rover บริษัทฯ
  จะสั่งซื้อรถจากบริษัท ซิตี้ ออโตบิล จำกัด

  4.4.4 งานที่ยังไม่ได้ส่งมอบ

  บริษัทฯ ไม่มีงานที่ยังไม่ได้ส่งมอบ

5.  การจำหน่ายอะไหล่ อุปกรณ์และบริการ

  4.5.1 ลักษณะผลิตภัณฑ์

  - ลักษณะผลิตภัณฑ์

  เป็นศูนย์บริการหลังการขาย จำหน่ายอะไหล่และอุปกรณ์ตกแต่ง สำหรับรถอเนกประสงค์ของบริษัท
  ไทยรุ่งยูเนี่ยนคาร์ จำกัด (มหาชน) การซ่อมสีตัวถังรถยนต์ทั่วไป
  และการจำหน่ายอุปกรณ์ตกแต่งรถ (Aero parts) ของรถยนต์ยี่ห้อต่าง ๆ ในนาม “Parto”

  - ปัจจัยสำคัญที่มีผลกระทบต่อการประกอบธุรกิจ

  หากภาวะเศรษฐกิจทั่วไปชะลอตัว
  จะส่งผลกระทบต่อปริมาณความต้องการในการซื้ออุปกรณ์และอะไหล่
  และอาจจะชะลอการซ่อมบำรุงรถไปให้ช้าลงเพื่อลดค่าใช้จ่าย

  4.5.2 การตลาดและภาวะ การแข่งขัน

  - กลยุทธ์การแข่งขัน

  บริษัทฯ มุ่งเน้นเรื่องมาตรฐานคุณภาพด้านบริการ
  ให้ลูกค้าเกิดความพึงพอใจและมีความเชื่อมั่นในบริการ โดยนำระบบคุณภาพ ISO9001:2000
  เข้ามาใช้ในการบริหารคุณภาพด้านบริการ นอกจากนี้ บริษัทฯ
  ยังได้วางแนวทางในการขยายการบริการให้กว้างขึ้นในด้านการซ่อมสีตัวถังรถยนต์
  และบริษัทฯได้พยายามเพิ่มศักยภาพด้านเทคโนโลยี และเครื่องมือที่ทันสมัยในการให้บริการ
  ตลอดจนบุคลากรที่มีประสบการณ์ เพื่อสร้างความมั่นใจให้กับลูกค้า
  และพยายามสรรหาอุปกรณ์ตกแต่งรถประเภทใหม่ ๆ ที่มีความหลากหลายและทันสมัย
  เพื่อสร้างความแตกต่างให้รถดูสวยงามยิ่งขึ้น และตรงตามความต้องการของลูกค้า
  เพื่อเพิ่มรายได้ให้กับบริษัทฯ

  - ลักษณะลูกค้าและกลุ่มลูกค้าเป้าหมาย

กลุ่มลูกค้าเป้าหมาย คือ ลูกค้าทั่วไปที่ซื้อรถอเนกประสงค์ของบริษัท ไทยรุ่งยูเนี่ยนคาร์ จำกัด
(มหาชน) ตัวแทนจำหน่ายอีซูซุ นิสสัน และเชฟโรเลต
รวมทั้งลูกค้าทั่วไปสำหรับการซ่อมตัวถังรถยนต์ ลูกค้ากลุ่มบริษัทประกันภัย และร้านประดับยนต์

  - การจำหน่ายและช่องทางการจำหน่าย

กลุ่มลูกค้าเป้าหมายติดต่อกับบริษัทฯโดยตรง

- สัดส่วนการจำหน่าย

เป็นการจำหน่ายและให้บริการภายในประเทศ 100%

- แนวโน้มภาวะอุตสาหกรรม

  ในปี 2551 ยอดจำหน่ายรถยนต์ในประเทศลดลงจากปี 2550 ประมาณ 3%
  เนื่องจากการชะลอการตัดสินใจซื้อรถของผู้บริโภค จากภาวะราคาน้ำมัน
  และอัตราดอกเบี้ยที่เพิ่มสูงขึ้น และความไม่เชื่อมั่นต่อสถานการณ์ทางการเมืองในประเทศ
  ประกอบกับการเกิดวิกฤติเศรษฐกิจโลกในไตรมาส 4/2551
  ซึ่งส่งผลกระทบอย่างรุนแรงต่อยอดขายรถยนต์ในประเทศ
  และการส่งออกไปจำหน่ายยังต่างประเทศ

  สำหรับแนวโน้มของตลาดรถยนต์ในปี 2552 นี้ คาดการณ์ว่ายอดจำหน่ายรถยนต์ในประเทศ
  และการส่งออกต่างประเทศจะลดลงจากปี 2551 ประมาณ 20%

- สภาพการแข่งขันในอนาคต

  แนวโน้มการแข่งขันในด้านการซ่อมสีตัวถังรถยนต์จะเพิ่มสูงขึ้น
  เนื่องจากมีผู้ประกอบการขนาดกลางและขนาดย่อมให้ความสนใจที่จะดำเนินธุรกิจเป็นจำนวนมาก
  ดังนั้นการแข่งขันโดยส่วนใหญ่จึงขึ้นอยู่กับการบริหารคุณภาพและต้นทุน เพื่อสร้างความพึงพอใจ
  และความเชื่อมั่นให้กับลูกค้า

4.5.3 การจัดหาผลิตภัณฑ์

  - นโยบายการผลิต

  มุ่งเน้นการยกระดับคุณภาพการบริการ
  เพื่อให้ลูกค้าเกิดความพึงพอใจสูงสุดทั้งด้านคุณภาพและการส่งมอบ

  - การจัดหาวัตถุดิบและผู้จำหน่ายวัตถุดิบ

บริษัทซื้อวัตถุดิบภายในประเทศเป็นส่วนใหญ่และไม่มีปัญหาเกี่ยวกับการจัดหาผู้จำหน่ายวัตถุดิบ

  - การกำจัดวัตถุดิบ

  การประกอบธุรกิจการจำหน่ายอะไหล่ อุปกรณ์ และบริการ วัตถุดิบที่เหลือใช้มีการจัดการดังนี้

  - น้ำมันเครื่องใช้แล้ว ส่งให้อุตสาหกรรมน้ำมันไทยนำไปกำจัด

  - วัตถุดิบส่วนอื่น ไม่มีผลกระทบต่อสิ่งแวดล้อม

  4.5.4 งานที่ยังไม่ได้ส่งมอบ

จะเป็นงานปกติที่อยู่ระหว่างขบวนการซ่อมแซม

6.  การจำหน่ายรถยนต์โดยสาร

  4.6.1 ลักษณะผลิตภัณฑ์

-   ลักษณะผลิตภัณฑ์

  บริษัท ไทย วี.พี. ออโต้ เซอร์วิส จำกัด
  ได้รับการแต่งตั้งให้เป็นตัวแทนนำเข้าและจัดจำหน่ายรถยนต์โดยสาร ภายใต้แบรนด์ “Yutong”
  แต่เพียงผู้เดียวในประเทศไทย

  ผลิตภัณฑ์ คือรถยนต์โดยสาร เครื่องยนต์ CNG หรือ NGVโดยใช้ก๊าซธรรมชาติเป็นเชื้อเพลิง
  ขนาด 25 – 40 ที่นั่ง หรือ ความยาวรถตั้งแต่ ขนาด 8-12 เมตร
  ทั้งนี้ราคาจำหน่ายขึ้นอยู่กับยี่ห้อของเครื่องยนต์ที่มีให้เลือกทั้ง เครื่องยนต์ Cummins
  ของสหรัฐอเมริกา หรือ เครื่องยนต์ Yuchai ของจีน
  และการตกแต่งภายในเพื่อให้ตรงกับความต้องการของผู้ประกอบการธุรกิจรถยนต์โดยสารปรับอากาศมากที่สุด

- ปัจจัยสำคัญที่มีผลกระทบต่อการประกอบธุรกิจ

  - จำนวนสถานีบริการก๊าซ NGV
  ยังมีจำนวนไม่เพียงพอต่อความต้องการที่ขยายตัวเพิ่มขึ้นอย่างรวดเร็ว โดยในปี 2551
  สถานีบริการก๊าซ NGV ของ ปตท. มีจำนวน 238 สถานีทั่วประเทศ และปตท.
  มีแผนที่จะขยายสถานีบริการ NGV ให้เพิ่มขึ้นเป็น 740 สถานี ในปี 2553

  - ปัจจุบัน ผู้ประกอบการรถโดยสารขนส่ง ยังไม่ได้รับความสะดวกในการขอสินเชื่อจาก
  สถาบันการเงิน และธนาคารพาณิชย์เท่าที่ควร

  - โครงสร้างอัตราภาษีนำเข้าของกรมศุลกากร ในการนำเข้าเครื่องยนต์ CNG
  ซึ่งอาจมีการปรับเปลี่ยนตามนโยบายของภาครัฐ ส่งผลถึงต้นทุนในการนำเข้าเครื่องยนต์
  ตลอดจนชิ้นส่วนรถยนต์โดยสาร Yutong อาจปรับตัวสูงขึ้น

  4.6.2 การตลาดและภาวะ การแข่งขัน

  - กลยุทธ์การแข่งขัน

  สืบเนื่องจากความผันผวนของราคาน้ำมันโลก ทำให้บริษัทผู้ผลิตรถยนต์โดยสาร CNG จาก
  ประเทศจีนหลายราย ขยายช่องทางธุรกิจยานยนต์เข้ามาในประเทศไทยมากขึ้น แต่ทางบริษัทฯ
  มีความได้เปรียบบริษัทคู่แข่งในฐานะที่เป็นกลุ่มบริษัทที่ดำเนินธุรกิจอยู่ในวงการอุตสาหกรรมยานยนต์
  ซึ่งมีบุคลากรที่มีประสบการณ์ในการวิจัยและพัฒนาผลิตภัณฑ์
  สามารถพัฒนารถโดยสารให้ได้คุณภาพมาตรฐานตรงตามความต้องการของผู้ประกอบการในไทยได้
  จึงกำหนดนโยบายการแข่งขันกับคู่แข่ง ดังนี้

-   การกำหนดราคาจำหน่ายรถโดยสาร เครื่องยนต์ CNG
    โดยคำนึงถึงความเหมาะสมและเป็นธรรมกับผู้ประกอบการสูงสุด

-   บริษัทฯ มุ่งเน้นในเรื่องคุณภาพของรถยนต์โดยสาร ในด้านความแข็งแรง ทนทานในการใช้งาน
    สามารถ รับงานหนักได้

-   บริษัทให้ความสำคัญ และ ถือเป็นหัวใจหลัก สำหรับการบริการหลังการขายที่สม่ำเสมอ
    ทำให้ผู้ประกอบการมีความเชื่อมั่นในมาตรฐานการให้บริการที่รวดเร็ว

-   มีอะไหล่รองรับความต้องการของลูกค้า
    ตลอดจนการรับประกันผลิตภัณฑ์เพื่อให้ลูกค้าเกิดความพึงพอใจสูงสุด

-   มีศูนย์บริการบำรุงรักษา ในเขตพื้นที่ให้บริการหลักครอบคลุม เพื่อรองรับกลุ่มผู้ประกอบการ
    สามารถเข้าใช้บริการได้อย่างรวดเร็ว

-   ลักษณะลูกค้าและกลุ่มลูกค้าเป้าหมาย

  กลุ่มลูกค้าเป้าหมายหลัก คือ องค์การขนส่งมวลชนกรุงเทพ (ขสมก.),
  ผู้ประกอบการที่ได้รับสัมปทานเดินรถจากขสมก., บริษัท ขนส่ง จำกัด (บขส.),
  ผู้ประกอบการที่ได้รับสัมปทานเดินรถจาก บขส., กลุ่มผู้ประกอบการรถร่วมเอกชนรายย่อย
  ที่รวมตัวก่อตั้งเป็นสมาคมผู้ประกอบการรถโดยสารประจำทางในเส้นทางสัมปทานเดินรถต่างๆ
  ในกรุงเทพฯ และปริมณฑล ผู้ประกอบการกลุ่มธุรกิจท่องเที่ยว และรับส่งพนักงาน ,
  หน่วยงานราชการ/รัฐวิสาหกิจ ตลอดจน สถาบันการศึกษา เป็นต้น

-   การจำหน่ายและช่องทางการจำหน่าย

  บริษัท ฯ จำหน่ายรถยนต์โดยสารไปยังลูกค้ากลุ่มเป้าหมายโดยตรง
  โดยการแนะนำรถยนต์โดยสาร เครื่องยนต์ CNG ไปยังสมาคมผู้ประกอบการเดินรถโดยสารต่างๆ
  และติดต่อนำเสนอแก่ผู้ประกอบการโดยตรง นอกจากนี้ ทางบริษัทฯ
  ได้เข้าร่วมงานนิทรรศการแสดงรถโดยสาร CNG ซึ่งจัดงานแสดง ณ
  ศูนย์แสดงสินค้าชั้นนำภายในประเทศ เพื่อทำให้รถโดยสาร Yutong ที่ใช้เครื่องยนต์ CNG
  เป็นที่รู้จักอย่างกว้างขวางมากยิ่งขึ้น

- สัดส่วนการจำหน่าย

  เป็นการจำหน่าย ภายในประเทศ 100%

- แนวโน้มภาวะอุตสาหกรรม

  รถยนต์โดยสาร CNG ยังคงเป็นเทคโนโลยีใหม่
  แต่คาดว่าจะมีโอกาสเติบโตอย่างต่อเนื่องในอนาคต เนื่องจากปัจจุบันผู้ประกอบการด้านขนส่ง
  รถขสมก. และผู้ประกอบการรถร่วมเอกชนส่วนใหญ่
  ใช้รถโดยสารที่มีเครื่องยนต์ดีเซลซึ่งก่อให้เกิดมลพิษทางอากาศ ส่งผลต่อสุขภาพของผู้ใช้บริการ
  อีกทั้งผู้ประกอบการต่างได้รับผลกระทบอย่างมากจากภาวะราคาน้ำมันไม่คงที่
  จึงมีแนวโน้มที่จะหันมาเลือกซื้อรถยนต์โดยสารเครื่องยนต์ CNG มากขึ้น

  ที่ผ่านมาพบว่าผู้ประกอบการต่าง ๆ ได้ทำการแก้ไขดัดแปลงเครื่องยนต์ดีเซลเดิม เป็นเครื่องยนต์
  CNG แต่ประสบปัญหาเรื่อง การทำงานของเครื่องยนต์หลังการดัดแปลง ก่อให้เกิดความเสียหาย
  ไม่สามารถนำรถมาวิ่งใช้งานได้ ซึ่งบริษัทฯ มีความเชื่อมั่นว่ารถโดยสาร Yutong ที่บริษัท ไทย
  วี.พี.ออโต้ เซอร์วิส จำกัด นำเข้ามาจำหน่ายนั้น มีกระบวนการผลิตที่ได้คุณภาพมาตรฐานสากล
  ด้วยการออกแบบเครื่องยนต์ เพื่อใช้รองรับสำหรับก๊าซธรรมชาติโดยเฉพาะ
  จึงสามารถช่วยลดมลพิษทางอากาศ
  และช่วยลดต้นทุนในการประกอบการแก่ผู้ประกอบการเดินรถได้
  สามารถนำรายได้ที่เหลือมาปรับปรุงการบริการเดินรถให้มีคุณภาพ
  เพื่อให้ประชาชนได้รับความปลอดภัยและสะดวกสบายยิ่งขึ้น

4.6.3 การจัดหาผลิตภัณฑ์

  บริษัทฯ ได้ทำสัญญาเป็นตัวแทนนำเข้า และจำหน่ายรถยนต์โดยสาร จากบริษัท เจิ้นโจว ยู่ท้ง
  กรุ๊ป จำกัด ซึ่งเป็นผู้ผลิตรถยนต์โดยสารที่ใช้ก๊าซธรรมชาติจากสาธารณรัฐประชาชนจีน
  จึงไม่มีปัญหาในการจัดหาผลิตภัณฑ์